Sense sortida 


Com assassins, amb les destrals clavades en el somni, 
decapitant tots els dorments, 
i, sobtadament, 

tot desapareix 
i només veiem les testes... 

Així, com els tambors dels carrers 

es van endinsant 
en la profunditat del somni, 

i tot d'una ens recorden 
que allà, hi viu la desesperació 

i una paret. 


i una cantonada. 



aquesta mateixa que és aquí, 

aquesta que 

és la culpable de tot. 

Intento tapar les finestres amb els palmells de les mans, 
mentre vidre rera vidre, 

es van esmicolant. 

Tota la vida 

vaig apostar per aquelles cartes-finestres, 

Ho podia perdre tot 

per un sol punt de vidre. 

L'obscuritat 

- tafurer de miratges -, 

caminava per les finestres 
tot marcant els vidres amb les petjades de l'alegria. 

La baralla de les finestres i els vidres 

triomfa amb orgullosa brillantor, 
que esclata, insolent, en aquesta nit de l'arbre. 



Oh, si pogués fer com abans, 

créixer, 

volar en un vers finestra endins. 

No, no pot ésser. 

Amb la humitat de la paret em vaig marcint. 
Ni els versos 

ni els dies són ja els mateixos. 

Es gelen les pedres, 

amb una fredor de tomba. 

Són pogués les escombres. 

Pujo 

descalç 

per graons embrutits d'escopinades. 

No emmudeix el dolor del cor, 
estanyant anella rera anella. 

Així, 


després de matar. 



Raskòlnikov 


féu sonar la campaneta. 

Els hostes pugen l'escala... 

Tots els graons són per a ells... 
per a mi solament la paret. 

Escolto 

el xiular d'unes cordes. 

Potser ella estigui ben arrepapada, 

com per casualitat, 

només per als invitats. 

Els dits 
d'ella, 

desesperadament, 
segueixen agosarats, l'escridassada, 

mentre es mofen del dolor. 

